open-index/open-wikipedia-markdown huggingface dataset:
Economic Operator Registration and Identification

**Economic Operator Registration and Identification (EORI)** ble innført i EU med virkning fra 1. juli 2009. 

EORI er en del av et felles EU-register over alle operatører med tollvirksomhet. Bakgrunnen for EORI er att alle operatører med tollvirksomhet i EU ska ha ett unikt identitetsnummer som skal benyttes ved alle tollaktiviteter innen EU.

Norge innfører foreløpig ikke noe krav om at virksomheter skal ha et EORI-nummer. Norske næringslivsaktører som har forretningsvirksomhet i EU-land som krever EORI-nummer, må ta kontakt med tollmyndighetene i det relevante EU-landet.

Operatører etablert i en av EUs medlemsstater skal søke om EORI-nummer i sitt hjemland. Operatører etablert utenfor EU kan selv velge i hvilken av EUs medlemsstater de ønsker å søke om EORI-nummer i. En operatør skal kun søke om EORI-nummer i en medlemsstat.

Et EORI-nummer består av en 2-siffret ISO-landkode  + maksimalt 15 tegn. I Sverige består eksempelvis et EORI-nummer av landkoden SE + 10 siffer. For operatører etablert i Sverige er de ti siffrene vanligvis organisasjonsummer eller for privatpersoner personnummer.

Følgende operatører må ha EORI-nummer:

* Import: Mottager, deklarent og speditør
* Eksport: Eksportør, deklarent og speditør

Privatpersoner behøver ikke ha EORI-nummer ved import eller eksport av privat gods

## Referanser


## Kilder
EUs retningslinjer for EORI – Engelsk
Arne Børresen

**Arne Frithjof Børresen**
(født 29. desember 1907 i Fredrikstad, død 14. desember 1947 i Halden) var en norsk fotballspiller.

Han spilte i angrepet for Fredrikstad FK i perioden 1928-37, og ble vinner av Norgesmesterskapet (en scoring), 1935 (en scoring) og 1936.
For  spilte han 25 kamper og scoret ett mål.  Han debuterte (sammen med Sten Moe og Karl Pedersen) i kampen mot  i 1928, og  ble i 1937 Fredrikstads første mottaker av Gullklokka.

I det private var han modellør.  Han flyttet til Halden i 1934 og arbeidet for skofabrikken der, samt spilte for Kvik Halden etter den andre verdenskrig inntil hans tidlige bortgang av lungebetennelse.

## Referanser


## Eksterne lenker
*
Uratman

**Uratman** er en vulkan som ligger nord på øya Simusjir i Kurilene i Russland. Den ligger overfor Broutonbukta.

## Kilder
*Uratman på Global Volcanism Program
Aarrestad

**Aarrestad** er et norsk etternavn. 305 personer i Norge hadde dette etternavnet i 2009.

Navnet kommer fra tre steder:
*Undheim i Time
*Helleland i Egersund
*Hauge i Dalane.

Årrestad på Undheim er den største av disse stedene.  Her er området delt inn i 6 gårder som alle har sitt navn fra en kilde som kommer opp på den vestligste av disse gårdene.  Det som er spesielt er at gårdene ligger på en høyderygg og kilden kommer opp på toppen av høyderyggen uten tilsynelatende naturlig tilsig. Gårdene var alle en del av krongodset som ble solgt i 1660-årene.  Gårdene var en del av kirkegodset som tilfalt kongen ved oppløsingen av den katolskekirken ved reformasjonen i 1536.  Hvor langt tilbake gårdene historisk går er usikkert, men de var en del av leidangsflåten Goa skipreid, noe som kan indikere at området veldig tidlig hørte inn under biskopen i Stavanger.

## Referanser
Urup

**Urup** (russisk: Уру&#769;п; japansk: 得撫島; *Uruppu*) er ei øy i Kurilene nord for Japan. Øya hører til Russland. Den har et areal på 1430&nbsp;km² og det høyeste punktet er Gora Ivao (1426&nbsp;moh).

Øya hørte opprinnelig til Matsumae-klanen, før det kom inn under regionen Hokkaidō sin kontroll. Siden andre verdenskrig har Urup hørt til Sakhalin oblast i Russland. 

Sundet mellom Urup og Iturup heter Vriessundet etter den nederlandske oppdageren Maarten Gerritsz Vries, som var den første europeeren som utforsket området. Sundet mellom Urup og Simusjir heter Boussolesundet, etter det franske ordet for «kompass», som var navnet på et av fartøyene til La Pérouse. Denne franske sjøfareren utforsket området rundt Kurilene i 1787.

## Historie
Til å begynne med var øya bosatt av ainofolk, det innfødte folkeslaget på Kurilene, Sakhalin og Hokkaidō. Den første europeeren kom hit i 1643, med et skip fra Det nederlandske østindiske selskapet kommandert av Maarten Gerritsz Vries. De gikk i land her og letet trolig etter pels. 

Russiske pelsjegere dukket opp i området på 1700-tallet på jakt etter havoter. Det oppstod strid mellom russerne og ainufolket i 1772 og russerne forlot området for en periode, men kom raskt tilbake. En liten russisk bosetning ble opprettet på Urup av pelsjegeren Ivan Tsjernyj i 1768, etter instruksjoner fra guvernøren i Sibir. I 1770-årene ble det gjort forsøk på å opprette handel med japanerne på Yezo (Hokkaido), men dette tok slutt da Yezo ble ødelagt av en tsunami i juni 1780.  

I 1801 tok japanerne offisielt kontroll over øya og innlemmet den i provinsen Ezo (i dag Hokkaidō prefektur). Dette førte raskt til strid med Russland over Urup og resten av Kurilene. Øya ble offisielt russisk territorium i 1855 etter en avtale som fastsatte grensen mellom de to landene langs sundet mellom Urup og Etorofu (Iturup), men Japan kjøpte øya tilbake tjue år senere i bytte for Sakhalin. Det var i denne perioden at øya kom inn under administrasjonen til Hokkaidō prefektur og ainufolket ble drevet bort. 

Øya ble værende under Japan fram til august 1945, da sovjetiske styrker invaderte Mandsjuria og Kurilene og sendte de japanske innbyggerne på Urup tilbake til Hokkaidō. I 1952 signerte de to partene San Francisco-traktaten der Japan sa fra seg kravet på øya.

## Referanser


## Eksterne lenker
*Beliggenhet 
*Bilder fra øya''
Litteraturåret 1974

## Hendelser
*4. januar – Jan Guillou, Peter Bratt og Håkan Isacson dømmes til ett års fengsel hver for å ha avslørt IB-saken.
*13. februar – Alexander Solsjenitsyn utvises fra Sovjetunionen. 

## Prisvinnere
* Aschehougprisen: Bjørg Vik 
* H.C. Andersen-medaljen: Maria Gripe
* Nils Holgersson-plaketten: Sven Wernström
* Nobelprisen i litteratur: Harry Martinson og Eyvind Johnson, Sverige
*Nordisk råds litteraturpris tildeles Villy Sørensen for: *Uden mål &ndash; og med*
* Carl Emil Englund-priset: Petter Bergman
* Litteraturfrämjandets stora romanpris: Eyvind Johnson
* Litteraturfrämjandets hederspris Guldskeppet: Ebbe Linde

## Nye bøker
### Skjønnlitteratur
**[[25. septemberplassen]]* av Dag Solstad
**Arkipelag Gulag*, bok 1 av Alexander Solsjenitsyn 
**Aster* av Øyvind Myhre 
**[[Bring Forth The Body]]* av Simon Raven
**[[Carrie (roman)|Carrie]]* av Stephen King
**[[Den onödiga samtiden]]* av Jan Myrdal og Lars Gustafsson
**[[Den som har begge beina på jorda står stille]]* av Tor Åge Bringsværd 
**[[Den store avsløringen]]* (*Det stora avslöjandet*) av Jan Guillou
**[[Drakguldet]]* av Jan Mårtenson
**[[För socialismen]]* av CH Hermansson
**[[Grundbulten]]* av Kennet Ahl (Lasse Strömstedt og Christer Dahl)
**[[Gröngölingen är på väg]]* av Barbro Lindgren
**[[Haiene]]* av Jens Bjørneboe 
**Heksen* av Bergljot Hobæk Haff 
**[[Hvem kan hjelpe Neil Young å finne veien hjem]]* av Audun Briseid
**[[IFK Trumslagaren]]* av Max Lundgren
**[[Katharina Blums tapte ære]]* (*Die verlorene Ehre der Katharina Blum oder Wie Gewalt entstehen und wohin sie führen kann*) av Heinrich Böll
**Kanskje i morgen* av Karin Fossum 
**Kappløpet* av Kåre Holt 
**Kjære, kjære Oluf* av Kjell Askildsen 
**Kjærleikens ferjereiser* av Edvard Hoem 
* *[[Kulla-Gulla på Blomgården]]* av Martha Sandwall-Bergström
**[[Krigens hunder]]* (*The Dogs of War*) av Frederick Forsyth
**Mor India* av Axel Jensen 
**[[Nyckel (bok)|Nyckel]]* av Bosse Gustafson
**[[När du kommer]]* av Jan Arvid Hellström
**[[Pastorn blir gift]]* av Jan Arvid Hellström
**[[Politimorderen]] * av xxJan Arvid Hellström
**Poirot løser gåten* (*Poirot's Early Cases*) av Agatha Christie 
**[[Sagan om det röda äpplet]]* av Jan Lööf
**[[Sandmålaren]]* av Henning Mankell
**To akter for fem kvinner* av Bjørg Vik 
**[[Veronica's Room]]* av Ira Levin
**[[Vinterhi]]* (*Vintride*) av Sven Delblanc

### Sakprosa
**[[Alle presidentens menn]]* av Carl Bernstein og Bob Woodward 
**[[Kåres Nam-Nam-bok]]* av Kåre Siem
**[[Udenfor og indenfor]]* av Niels Hyldahl

## Fødsler

## Dødsfall

## Bildegalleri

Cora_sandel.jpg|Cora Sandel(1880–1974)
Erich_Kästner_1961.jpg|Erich Kästner(1899–1974)
Miguel_Angel_Asturias.jpg|Miguel Ángel Asturias(1899–1974)
Achard_Harcourt_1936.jpg|Marcel Achard(1899–1974)


## Referanser
Kim Yuna

**Kim Yu-na** (Hangul: , IPA: [kimjʌna]) (født 5. september 1990 i Bucheon, Gyeonggi) er en sørkoreansk tidligere kunstløper. Hun ble olympisk mester i kunstløp under Vinter-OL 2010 i Vancouver i Canada (singel kvinner). Hun har også en sølvmedalje fra Vinter-OL 2014. Hun ble verdensmester i 2009 og 2013. I tillegg har hun vunnet ISU Grand Prix -finalen tre ganger (2006-07, 2007-08, 2009-10), tatt gull i Junior-VM i 2006, og vunnet det koreanske mesterskapet seks ganger (2004-2006, 2013, 2014).

Hun er den første kunstløperen til å vinne både OL, VM, de fire kontinenters mesterskap og Grand Prix -finalen. Hun er nåværende verdensrekordholder for sammenlagt poengsum for kortprogram og friløp for kvinner.. Hun har slått verdensrekorder til sammen 11 ganger under ISU-poengsystemet siden 2007. Hun er første kvinnelige løper til å få over 140 og 150 poeng i friløpet, og over 200 poeng sammenlagt. I løpet av hele sin karriere har hun aldri endt utenfor de tre beste i en konkurranse.

## OL-medaljer
* 2010  Vancouver -  **Gull** i Kunstløp kvinner singel  Sør-Korea
* 2014  Sotsji -  **Sølv** i Kunstløp kvinner singel  Sør-Korea

## VM-medaljer
* VM 2013  London, Ontario -  Gull i kunstløp, kvinner singel
* VM 2009  Los Angeles -  Gull i kunstløp, kvinner singel
* VM 2011  Moskva -  Sølv i kunstløp, kvinner singel
* VM 2010  Torino -  Sølv i kunstløp, kvinner singel
* VM 2008  Göteborg -  Bronse i kunstløp, kvinner singel
* VM 2007  Tokyo -  Bronse i kunstløp, kvinner singel

## Programmer

## Referanser


## Eksterne lenker
* 
* 
* 
*
Vernadskijryggen

**Vernadskijryggen** er en vulkangruppe nord på øya Paramusjir i Kurilene i Russland.

## Kilder
*Vernadskijryggen på Global Volcanism Program
Vriessundet

**Vriessundet** eller **Miyabelinjen** er et sund mellom de to største øyene i Kurilene. Det ligger mellom nordøstsiden av Iturup og sørvestsiden av Urup, og knytter Okhotskhavet i vest til det åpne Stillehavet i øst. Sundet er 42&nbsp;km bredt.

Sundet er kalt opp etter den nederlandske utforskeren Maarten Gerritsz Vries, som var den første kjente europeeren som utforsket området i 1643.

## Referanser
Bunnkvark

**Bunnkvark** (b) er en 3. generasjonskvark.

Bunnkvark har en masse på 4.0 til 4.5 GeV/c2 og ladning på −1/3 e.
Akhtang

**Akhtang** er en skjoldvulkan med en liten basaltisk stratovulkan i Sredinnyjfjellene på Kamtsjatkahalvøya i Russland, sørøst for vulkanen Itsjinskij. Vulkanens bergarter stammer fra holocen. 

## Kilder
*Akhtang på Global Volcanism Program
Alnej-Tsjasjakondzja

**Alnej-Tsjasjakondzja** er et vulkansystem nord på Kamtsjatkahalvøya i Russland. Det består av to stratovulkaner, Alnej (2598&nbsp;moh) og Tsjasjakondzja (2526&nbsp;moh).

## Kilder
*Alnej-Tsjasjakondzja på Global Volcanism Program
Henry Cockburn

**Henry Cockburn** (født 14. september 1923, død 4. februar 2004) var en engelsk fotballspiller, mest kjent for sin tid i Manchester United.

Han begynte fotballkarrieren som spiss på Goslings United tidlig på 1940-tallet. I 1943 kom han til Manchester United som junior, og han ble profesjonell i 1944. Men han måtte vente til etter andre verdenskrig før han kunne debutere på United. Han debuterte 5. januar 1946 i en FA-cupkamp borte mot Accrington. I 1946 debuterte han også på landslaget til , i en kamp mot .

Han vant FA-cupen i 1948 og ligaen i 1952. Da han forlot United til fordel for Bury i oktober 1954, hadde han spilt 275 kamper og scora fire mål for Manchester United.

Han spilte to sesonger i Bury fram til 1956. Han ble senere assistenttrener i Oldham Athletic og assistent og trener i Huddersfield Town.

På 1960-tallet spilte han cricket for Ashton Cricket Club.

## Eksterne lenker
* 

* Profil på StretfordEnd.co.uk
* Profil på www.mufcinfo.com
* Profil på www.englandstats.com
* Profil på www.englandfc.com
* Profil på United.no
Påskelam

**Påskelam** er betegnelsen på det lammet som jøder slakter og spiser dagen før påskefesten. Denne skikken har vært vanlig helt siden jødene vandret ut av Egypt, og er til minne om hvordan jødene ved å smøre blodet til et lam på døren sin unngikk å få sine førstefødte drept under den tiende plage som Gud sendte over Egypt.
Gruppeterapi

**Gruppeterapi** er en behandlingsform der behandling skjer i samtaler i grupper ledet av en gruppeterapeut. 

## Eksterne lenker
* Om gruppepsykoterapi hos dagbehandlingsnettverk.no
* Gruppeanalyse.
* Institutt for gruppeanalyse.
Jimmy Delaney

**James «Jimmy» Delaney** (1914–1989) var en skotsk fotballspiller, som hadde en spillerkarriere som strakk seg over 24 år.

Han kom til Celtic i 1933, og var i klubben i 13 år. Han spilte 305 ligakamper for Celtic. I 1937 vant han den skotske cupen.

I 1946 ble 31 år gamle Delaney kjøpt av Manchester United-manager Matt Busby for 4000 pund. Dette var Busbyes første, og overraskende, kjøp i Manchester United. Han vant FA-cupen i 1948 med United, før han i 1950 flytta tilbake til Skottland og Aberdeen. Da hadde han spilt 184 kamper og scora 28 mål for Manchester United.

Han var i Aberdeen i én sesong, og spilte 31 kamper og scora sju mål, før han gikk til Falkirk. Etter tre sesonger ble han kjøpt av irske Derry City for 1500 pund. 39 år gammel vant han den irske cupen i 1954. I 1955 dro han til Cork Athletic som spillende manager. Han avslutta karrieren sesongen 1956/57 i Elgin City i Skottland. Han spilte 15 landskamper for  og scora seks mål.

## Referanser


## Eksterne lenker
*
Fredrik Gärdeman

**Fredrik Gärdeman** (født 23. mai 1968) er en svensk tidligere fotballspiller. 

Gärdeman begynte karrieren i Linköping og Åtvidaberg i hjemlandet, før han gikk til Stabæk, som da spilte i 2. divisjon, i 1993. Her var han med på opprykket til Tippeligaen og Stabæks første sesonger i toppen. I november 1996 slo han følge med Bjørn Viljugrein og Lars Tjærnås og gikk over til Vålerenga. NFF satte senere overgangssummen til kr. .

Vålerenga spilte i 1. divisjon i 1997-sesongen. Gärdeman og Vålerenga ble likevel norgesmestre, og rykket også opp. Etter mye spilletid i 1997 ble imidlertid Gärdeman benket hele 1998, og etter totalt 11 minutter Tippeliga-fotball i VIF ble han leid ut til Skeid. 

Etter 1998-sesongen reiste Gärdeman hjem til Sverige og Åtvidaberg. Fra 2001 spilte han for Kalmar, der han blant annet var med på å rykke opp i Allsvenskan.

## Referanser


## Eksterne lenker
* 
* Omtale på vpn.no (1998)
Maxime Bouet

**Maxime Bouet** (født 3. november 1986 i Belley) er en fransk bane- og landeveissyklist. Han sykler for Fortuneo-Samsic.

## Meritter

;2004
: Nasjonal Junior-Mester forfølgelsesritt
;2008
:1. etappe, Normandie rundt
;2009
:Sammenlagt, Volta ao Alentejo
::1. etappe
:Boucles de l'Aulne
:1. etappe, Les 3 Jours de Vaucluse
;2010
:3. etappe, Tour de l'Ain
;2013
:3.-plass sammenlagt, Giro del Trentino
::1a. etappe

## Referanser


## Eksterne lenker
* 
*
Kjell Frostrud Johnsen

**Kjell Frostrud Johnsen** (født 21. september 1968) er siden 2018 ansvarlig redaktør / direktør i Egmont Kids Media Nordic.

Han startet karrieren som 19-åring i 1987 som redaktør i Semic Nordisk Forlag AS (senere Bonnier Publications/Semic AS) for tegneserieblader som Supermann, Edderkoppen (Spider-man), Batman og andre titler fra de amerikanske forlagene DC Comics og Marvel Comics. I tillegg til sitt redaksjonelle virke har han skrevet manus til to publiserte Fantomet-historier.

Fra 1997 til 2008 var han redaksjonssjef, produktutvikler og senere nordisk merkevaresjef for Donald Duck & Co., Donald Pocket og andre Disney-utgivelser i Egmont Serieforlaget AS (nå Egmont Kids Media).

Han var i 2008-2011 adm. direktør i Bulls Pressetjeneste AS (Bulls Press) og i mars 2011 overtok han som adm. direktør for NRKs heleide datterselskap, NRK Aktivum AS, for å ivareta kringkasterens kommersielle aktiviteter innen lisensiering, event og sponsorsalg. Etter en periode som regiondirektør i Amedia Romerike/Innland og adm. direktør for Romerikes Blad, vendte han tilbake til Egmont som ansvarlig redaktør og direktør for virksomhetsområdet Barn & Tegneserier, som blant annet utgir Donald Duck, Pondus og Asterix i tillegg til bøker, spill, kryssord, barnemusikk og lydbøker
The Scotsman

***The Scotsman*** er en skotsk riksavis som har vært utgitt i Edinburgh siden 1817. 

Den har et bekreftet opplag på . Avisens opplag lå på rundt  på 1980-tallet.

Avisen har hatt en nettutgave siden 1998.

## Historie
*The Scotsman* ble første gang utgitt i 1817 som en alternativ ukeavis til hva utgiverne mente de andre avisenes «ublu underdanighet» til Edinburghs establishment. Avisen skulle være «upartisk, fasthet og uavhengighet». Etter at skatt på aviser ble avskaffet i 1850, ble *The Scotsman* lansert på nytt som en dagsavis med pris av 1 penny og med et daglig opplag på .

I 1953 ble avisen kjøp opp av den canadiske millionæren og mediemogulen Roy Thomson. Fra 1988 til 1994 var Magnus Linklater redaktør i avisen. I 1995 ble avisen videresolgt til de britiske milliardærene David og Frederick Barclay for 85 millioner pund. De flyttet avisen fra dens tradisjonelle kontorer i North Bridge, Edinburgh (som nå er et luksushotell) til helt nye toppmoderne kontorene på Holyrood Road i nærheten av der hvor bygningen til Skottlands parlament senere ble oppført.

I desember 2005 solgte brødrene Barclay *The Scotsman* til avisens nåværende eier Johnston Press i en  handel på 160 millioner pund. Johnston Press er et skotsk selskap som nå er et av de tre største utgiverne av lokalaviser i Storbritannia og er en stor aktør på internett.

## Referanser


## Eksterne lenker
* 
* History of ''The Scotsman''
* Eierselskapet Johnston Press
Mergim Hereqi

**Mergim Hereqi** (født 1992) er en norsk fotballspiller. Han spiller for tiden for Drammen FK. Han har tidligere spilt for Strømsgodset, Lillestrøm, FK Tønsberg, Ørn-Horten og Birkebeineren. For Godset spilte han én seriekamp, da han ble byttet inn mot Tromsø 21. juni 2009. Med denne debuten ble han historiens yngste i Tippeliga-sammenheng for Strømsgodset Toppfotball. Rekorden er senere slått av Martin Ødegaard. Etter 2009-sesongen signerte Hereqi for Lillestrøm Sportsklubb. I 2011 gikk han til FK Tønsberg, men var sterkt ønsket av Ørn-Horten midtveis i sesongen og Hereqi signerte for Ørn-Horten. Etter to år i FK Ørn-Horten signerte han i januar 2013 en ettårskontrakt med Birkebeineren, men oppholdet i Birkebeineren var preget av skader. I mars 2016 signerte han for Kvik Halden Fotballklubb.

Hereqi har totalt 14 kamper for Norges U15-, U16- og U17-landslag. Han er født i Ørebro i Sverige.

## Referanser


## Eksterne lenker
*
Liste over utenlandske generalkonsulater i Norge

**Liste over utenlandske generalkonsulater i Norge** er en oversikt over hvilke land som har generalkonsulater i Norge og på hvilke steder de befinner seg:

## Kilder
*1881.no
Grønneset

**Grønneset** er en badeplass og et friområde på ca. 130 dekar i Skaun kommune i Trøndelag, ved innsjøen Ånøya. Området er også tilrettelagt for funksjonshemmede og rullestolbrukere.

## Eksterne lenker
* Skaun kommune om Grønneset friluftsområde
Jimmy Davis

**James Roger William «Jimmy» Davis** (født 6. februar 1982 i Bromsgrove, død 9. august 2003 i Oxfordshire) er en tidligere engelsk fotballspiller som spilte for Manchester United, Royal Antwerp, Swindon Town og Watford samt på flere aldersbestemte landslag for England.

Davis ble drept i en bilulykke på M40 ved Oxfordshire tidlig i august 2003 i en alder av 21 år, og senere etterforskning viste at Davis hadde kjørt med rundt to promille over grensen for bilkjøring. Manchester United æret Davis etter FA-cup–finalen i 2004 hvor spillerne etter kampslutt byttet til drakter med hans navn og nummer (36) på ryggen.

## Referanser


## Eksterne lenker
*
De vergeløse

**De vergeløse** kan vise til:

*De vergeløse (roman) – en roman av Gabriel Scott
*De vergeløse (film) – en film basert på romanen
Liste over ordførere i Kvæfjord

**Liste over ordførere i Kvæfjord** viser ordførere i Kvæfjord kommune fra innføringen av formannskapslovene i 1838 fram til i dag.

## Referanser
Ritchie De Laet

**Richard De Laet** (født 1988) er en belgisk fotballspiller som spiller for .

Han er forsvarsspiller og kan spille der i samtlige posisjoner. De Laet har tidligere spilt for blant andre , Manchester United,  og .

De Laet debuterte som venstreback for førstelaget til Manchester United i Premier League den 24. mai 2009 i kampen mot . Få dager etter debuten ble han innkalt til landslagssamling for , og debuterte for landslaget den 29. mai i en kamp mot .

Den 14. mai 2012 ble det klart at De Laet og hans United-lagkamerat Matthew James ble klar for , hvor de skrev under på en treårskontrakt. 1. februar 2015 ble De Laet klar for Middlesbrough FC på utlån fra Leicester City FC. 

## Referanser


## Eksterne lenker
* 
* Spillerprofilen til Ritchie De Laet hos ManUtd.com
* Spillerprofilen til Ritchie De Laet hos StokeCityFC.com
Trondheim og omland

**Trondheim og omland** er en økonomisk region i Trøndelag som omgir byen Trondheim og omfatter ni kommuner. Trondheim og omland har 221 058 innbyggere 1. januar 2008. Kommunen Trondheim har rundt 170 000 av disse.

## Kommuner

Trondheim, Rissa, Midtre Gauldal, Melhus, Skaun, Klæbu, Malvik, Selbu og Tydal

## Se også

* Bergen og omland

## Eksterne lenker
* Standard for økonomiske regioner, Statistisk sentralbyrå
Daniel Niclasen

**Daniel Niclasen** (1840–1900), på folkemunne kalt **Ríki-Dánjal** («Rike-Daniel»), var en færøysk lagtingsmann og kjøpmann i Sørvágur.

Han var innvalgt på Lagtinget fra Vágar fra 1891, da han avløste sysselmann Zacharias Nielsen, til han selv døde i 1900. Niclasen hadde større tiltro til embetsmannsstyret enn til folkestyret og stemte imot de fleste større reformforslag.

Niclasen var en dyktig kjøpmann og jordbruker. Han bidrog slik til å utvikle næringsveiene i bygda, samtidig som han la seg opp en forholdsvis stor formue.

Han var gift med Sigga Maria Rasmussen fra Miðvágur. De fikk sønnene Rasmus Niclasen og Niclas Niclasen, som begge ble kjøpmenn og lagtingsmenn.

## Referanser
Rasmus Niclasen

**Rasmus Niclasen** (født 27. januar 1870 i Sørvágur, død 21. januar 1920 i Tórshavn) var en færøysk kjøpmann og politiker (Sj.). Han var medlem av det færøyske Lagtinget fra 1914 til sin død.

Han vokste opp i Sørvágur som sønn av kjøpmann og lagtingsmann Daniel Niclasen, «rike Dánjal», og hustru Sigga Maria Rasmussen. Blant hans søsken var kjøpmann og lagtingsmann Niclas Niclasen. Selv åpnet han sin kjøpmannsforretning i Miðvágur. Han giftet seg første gang med Marianna Heinesen, andre gang med Henrikke Elisabeth Danielsen, datter av bonde og lagtingsmann Dánjal Pauli Michelsen i Miðvágur.

Niclasen var innvalgt på Lagtinget fra Vágar fra 1914 til sin død. Han hadde i begynnelsen uklare partisympatier, men ble en markant selvstyremann. Politisk skal han ha vært inspirert av den økonomiske moderniseringen gjennom havne- og veiutbygging som han hadde sett på Orknøyene, hvor han drev handel som ung. Etter at Niclasen døde i 1920, ble Poul Joensen valgt til nytt medlem for resten av året. Niclasen var også formann i Miðvágurs sognestyre (kommunestyre) fra 1915 til sin død. Han døde på amtshospitalet i Tórshavn, like før han fylte 50 år, etter et par måneders sykdom.

## Referanser
Jákup Suni Joensen

**Jákup Suni Joensen** (født 28. september 1958 i Tórshavn) er en færøysk byggmester og tidligere politiker (Ff.).

Han er faglært snekker fra 1980 og byggmester fra 1982. Joensen er bosatt på Signabøur, der han i 1998 etablerte byggmesterfirmaet Bulur sammen med Angi E. Johannesen fra Kollafjørður. Firmaet har spesialisert seg på oppføring av ferdighus.

Joensen var innvalgt på Lagtinget fra Norðurstreymoy 1998–2002, og satt i Lagtingets næringskomité. Han stilte ikke til gjenvalg til Lagtinget i 2002. Han var medlem av kommunestyret i Tórshavn 2001–2004.

## Referanser
Niclas Niclasen

**Niclas Niclasen** (født 5. februar 1873 i Sørvágur, død 12. oktober 1939 i Tórshavn) var en færøysk kjøpmann, fiskebåtreder og politiker (Sj.). Han var medlem av det færøyske Lagtinget fra 1928 til 1936.

Han vokste opp i Sørvágur som sønn av kjøpmann og lagtingsmann Daniel Niclasen, «rike Dánjal», og hustru Sigga Maria Rasmussen. Blant hans søsken var kjøpmann og lagtingsmann Rasmus Niclasen. Han giftet seg med Frederikke Nielsen, datter av sysselmann og lagtingsmann Zacharias Nielsen i Sandavágur. Deres datter Gerda giftet seg med skipsreder Ewald Kjølbro. De ble også oldeforeldre til direktør, lagtingsmann og visestatsminister Jørgen Niclasen.

Han arvet i 1900 familiens kjøpmannsforretning i ​Norðurstova i Sørvágur. Farfaren hadde opprettet den etter at det kongelige handelsmonopolet på Færøyene ble opphevet i 1856, opprinnelig som en filial av Johan Mortensens virksomhet. De omsatte for det meste matvarer og byggevarer. Niclas Niclasen utvidet virksomheten med importforretning, postekspedisjon og fiskebåtrederi; først med fiskeskøyter, og like før sin død med slupper og trålere.

Niclasen var medlem av Sørvágurs sognestyre (kommunestyre) fra 1915 til 1930, fra 1925 til 1926 som formann. Han var innvalgt på Lagtinget fra Vágar fra 1928 til 1936, som selvstyremann.

Etter et par års sykdom døde han på amtshospitalet i Tórshavn i 1939.

## Referanser
Eli Nolsøe

**Eli Nolsøe** (uttales «Ele») (1920–1996) var en færøysk politiker (Sb.), bosatt i Klaksvík.

Han var Færøyenes minister for fiskeri-, utenrikshandels- og justissaker i Atli Dams første regjering 1970–1975, og han deltok i de avgjørende forhandlingene med Fellesmarkedet om fiskerettigheter. Han forberedte også utvidelsen av Færøyenes fiskerigrense til 200 nautiske mil. Nolsøe var innvalgt på Lagtinget fra Norðoyar 1978–1984 og ledet Lagtingets skattekomité 1980–1984, en periode med store omlegginger i Færøyenes skattesystem.

Han vokste opp i Vágur som sønn av slippformann og lagtingsmann Niels Nolsøe og hustru Anna Katrina Mortensen. Han var yngst av ti søsken; eldstebroren Dion Nolsøe var også lagtingsmann. Deres oldefars farfar, Dione Nolsøe, var bror av Poul, bedre kjent som Nólsoyar Páll. Oldefaren på morssiden, Jens Christen Mortensen, var bror av storkjøpmannen Johan Mortensen.

Han gikk gymnaset i Tórshavn og flyttet deretter til Klaksvík, hvor han begynte i kontortjeneste for sysselmannen. Nolsøe var i mange år bokholder for J.F. Kjølbros virksomheter. I midten av 1970-årene ble Nolsøe leder for Færøyenes nye trafikksikkerhetsmyndighet. I de siste årene av sitt yrkesliv ledet han arbeidstilsynet i Klaksvík.

Han giftet seg i 1945 med Elisabeth (Lis) Winther, datter av kjøpmann og borgermester Mourits Winther og hustru Anne Carolina Theodora (Dora) Gaard i Klaksvík. De fikk ni barn, deriblant Rani og Eyðun Nolsøe, som er kjent fra musikkgruppen Frændur. Eli Nolsøe selv var også meget musikalsk.

Nolsøe ble utnevnt til ridder av Dannebrogordenen i 1973.

## Referanser
Charlie Mitten

**Charles «Charlie» Mitten** (født 17. januar 1921, død 2. januar 2002) var en engelsk fotballspiller.

Han er mest kjent for sin tid i Manchester United hvor han ble juniorspiller i 1936, og han måtte vente til 1946 med sin første profesjonelle kamp i Manchester United. Han debuterte med å score ett av to mål i 2&ndash;1-seieren over Grimsby Town i ligaen den 31. august 1946. I 1948 spilte han på laget som vant FA-cupen. Han spilte i United fram til juni 1950, da colombianske Santa Fe kjøpe ham. Til sammen spilte han 162 kamper og scora 61 mål.

Ett år senere returnerte han til England, fortsatt i eie av Manchester United. Manager Matt Busby suspenderte han i seks måneder før han ble solgt til Fulham.

Etter spillerkarrièren ble han manager for Mansfield Town (1956&ndash;1958), Newcastle United (1958&ndash;1961) og Altrincham (1962&ndash;1963).

Han døde to uker før sin 81-årsdag i 2002.

## Referanser


## Eksterne lenker
*
Loropéni-ruinene

**Loropéni-ruinene** er den best bevarte av ti festninger i Lobiområdet i Burkina Faso, og er minst 1000 år gamle. I et større bilde er den en av nærmere 100 ruiner som utgjør et arkeologisk spor etter den transsahariske gullhandelen. Ruinene ligger nær grensen til Elfenbenskysten, Ghana og Togo.

Området ble okkupert av Lohron eller Koulango-folkene, som kontrollerte gullproduksjonen i regionen fra det 13. til det 16. århundret. Det 11&nbsp;000 kvadratmeter store området er Burkina Fasos første verdensarvsted.
## Eksterne lenker
*
Niels Elkær-Hansen

**Niels Elkær-Hansen** (født 19. oktober 1915 i Sorø, død 2. juni 2007 i Hasle) var en dansk embetsmann. Han var cand.polit. fra 1940, og jobbet fra da av hos det danske landbruksdepartementet. Senere var han ministersekretær for statsminister Hans Hedtoft fra 1948, og kontorsjef på statsministerkontoret fra 1950. Elkær-Hansen ble riksombudsmann på Færøyene i 1954, og opplevde blant annet Klaksvíkstriden. Styremedlem i Færøernes Realkreditinstitut fra 1955 til 1961. Han forlot stillingen som riksombudsmann i 1961, da han ble amtmann i Bornholms amt. Elkær-Hansen gikk av med pensjon i 1985, og var bosatt i Hasle frem til sin død i 2007.

## Bibliografi
* 1946 – *Bedriftsøkonomi*
* 1996 – *Uden fortrydelse*, memoarer

## Referanser


## Litteratur
* *Løgtingið 150 – Hátíðarrit*, bind 2 (2002), s. 275–276 (PDF )
Nominatform

I biologien er **nominatformen** av en art den underarten
hvis vitenskapelige underartsnavn er det samme som artsnavnet. F.eks. har arten villkatt det vitenskapelige navn Felis silvestris, hvor Felis er slektsnavnet og silvestris artsnavnet. Nominatformen, underarten europeisk villkatt, har det vitenskapelige navn Felis silvestris silvestris. Ofte velges den først beskrevne underarten av en art som nominatform.
Doc Hollywood

***Doc Hollywood*** er en amerikansk romantisk filmkomedie fra 1991 med Michael J. Fox i hovedrollen. Andre sentrale roller blir spilt av Woody Harrelson og Julie Warner. Filmen er regissert av Michael Caton-Jones og er basert på Neil B. Shulmans bok *What? Dead again?*. Shulman var også assistent på produksjonssiden.

Filmen ble forholdsvis godt mottatt av anmelderne og ble en moderat publikumssuksess på amerikanske kinoer. 

Filmens soundtrack er «The One and Only», fremført av Chesney Hawkes og skrevet av Nik Kershaw.

## Handling
Den unge, nyutdannede og fremadstormende legen Ben Stone (Michael J. Fox) er på vei til Beverly Hills i sin sportsbil, hvor han skal begynne sin karriere som plastisk kirurg for filmstjernene. Et uhell på veien gjør imidlertid at han får et ufrivillig opphold i en idyllisk landsby i Sørstatene. Den harmløse bilulykken fører til at han blir idømt 32 timers samfunnsstraff ved stedets lokale sykehus. Stone godtar dommen og er fast bestemt på å reise til Beverly Hills etter at soningen er fullført. Men i løpet av tiden ved sykehuset møter han jordnære mennesker som sørger for å få jekket ned den arrogante unggutten. Dessuten er byens gamle lege er snart ute av tjeneste, og innbyggerne gjør sitt beste for å få Stone til å bli værende. Stone virker imidlertid å være en vanskelig person å overtale, men da det oppstår en romanse mellom ham og stedets kvinnelige ambulansesjåfør (Julie Warner), blir han i større tvil om han virkelig ønsker å forlate stedet.

## Om filmen
Filmens handling skulle forestille å ligge i Sør-Carolina, men den ble innspilt i det lille stedet Micanopy i Florida.

### Anmelderne og publikum
Filmen ble forholdsvis godt mottatt av anmelderne og har oppnådd 77% på Rotten Tomatoes (juli 2009). Den kjente amerikanske filmkritikeren Roger Ebert gav den tre av fire stjerner.

Den ble en moderat publikumssuksess og innbrakte nesten $55 millioner ved amerikanske kinoer alene.

### I Norge
*[[VG]]s* anmelder gav den terningkast tre og beskrev den som «søt, hyggelig og småmunter», men mente også at den var veldig forutsigbar. *[[Dagbladet]]s* anmelder gav den også terning tre.

## I rollene
(utvalg)
* Michael J. Fox: Benjamin Stone
* Julie Warner: Vialula (*Lou*)
* Woody Harrelson: Hank Gordon
* Barnard Hughes: Doctor Aurelius Hogue
* David Ogden Stiers: Nick Nicholson
* Bridget Fonda: Nancy Lee Nicholson
* George Hamilton: Doctor Halberstrom 
* Frances Sternhagen: Lillian

## Referanser


## Eksterne lenker
*
Joen Frederik Kjølbro

**Joen** (**Jógvan**) **Frederik Kjølbro** (1887–1967) var en færøysk kjøpmann, fiskebåtreder og politiker. Han etablerte rederi- og handelsvirksomheten J.F. Kjølbro, som byen Klaksvík vokste opp rundt, og var i sin tid Færøyenes største arbeidsgiver. Kjølbro regnes som Færøyenes fremste forretningsmann på 1900-tallet.

## Liv og virke
Han vokste opp på handelsstedet og fiskerihavnen Klaksvík som sønn av kystfisker og klokker Ole Joensen og hustru Elsa Maria Heinesen. Han ble døpt Joen Frederik Joensen og tok navnet Kjølbro (uttales *tsjølbrå*) i 1914.

Han ble i 15-årsalderen ansatt som handelsbetjent hos Jørgen Bech & Sønner i Klaksvík. Han gikk ett år på handelsskole i København og ble så, 22 år gammel, filialbestyrer i samme firma.

I 1915 etablerte han sitt eget firma med import av blant annet skipsproviant, eksport av klippfisk, saltfisk, tran og ull samt rederi med trålere og små linjefartøy. Senere ble virksomheten utvidet med oppgradert skipsflåte, skipsverft i Skáli, hermetikkfabrikk, guanofabrikk og trelasthandel. På det meste var 950 personer tilknyttet virksomheten. I 1946 tok han opp sønnen Ewald Kjølbro som kompanjong. Etter den eldre Kjølbros død gikk firmaet konkurs i løpet av få år, men ble gjenreist under samme navn som et av Færøyenes største selskaper.

Kjølbro hadde også andre sentrale roller i fiskeindustri og kredittvesen: ordfører i representantskapet i Føroya Fiskaexport 1937–1942, styreformann i Sjóvinnubankin 1951–1956 og styremedlem i Norðoya Sparikassi i 48 år.

Han var medlem av sognestyret (kommunestyret) og skolestyret i Klaksvík 1922–1930 og sognestyreformann i 1925. Han ble innvalgt på Lagtinget fra Norðoyar ved valgene i 1943 og 1945, men søkte ikke gjenvalg i 1946. Han representerte det separatistiske Fólkaflokkurin.

Kjølbro var tilhenger av Brøðrasamkoman og medvirket til at denne vekkelsesbevegelsen fikk så sterkt fotfeste i Klaksvík.

## Æresbevisninger
Kjølbro var ridder av 1. klasse av Dannebrogordenen fra 1959. I 1947 ble han tildelt Haakon VIIs Frihetskors «for fremrakende fortjenester av Norges sak under krigen».

## Referanser


## Litteratur
*
*
David Gaskell

**John David Gaskell** (1940–2025) var en engelsk fotballspiller. Gaskell spilte keeper.

Han begynte karrieren i Manchester United som juniorspiller i 1955. Han debuterte på førstelaget 24. oktober 1956 i Charity Shield. Da var han bare 16 år og 19 dager, og er til dags dato den yngste spilleren som har spilt for Manchester United. Ligadebuten kom over ett år senere, 30. november 1957, mot Tottenham Hotspur.

Tidlig på 1960-tallet hadde han mange av kampene for United, siden førstekeeper Harry Gregg var en del skadd. United-karrierens høydepunkt kom da han stod i mål da United vant FA-cupen i 1963. Gaskell spilte regelmessig, men signeringa av Pat Dunne i 1964 gjorde at han ble tredjekeeper. Både Gregg og Dunne forsvant i 1966, men etter at både Alex Stepney og Jimmy Rimmer kom inn, ble han værende tredjekeeper. Han forlot United i 1969 etter å ha spilt 120 kamper for klubben.

Gaskell ble spiller i Wrexham fram til 1972 da han dro til Sør-Afrika for å spille fotball der.

## Referanser


## Eksterne lenker
*
Savannah (TV-serie)

***Savannah*** er en amerikansk såpeopera som gikk på The WB fra 1996 til 1997. Handlingen i serien var lagt til sørstatsbyen Savannah og omhandlet livet til de tre pene unge venninnene Reese, Lane og Peyton. Peyton var villstyringen, Reese var den vakre prinsessen med styrtrike foreldre mens Lane var karrierekvinnen blant de tre. Kjærlighet, intriger og begjær var de viktigste ingrediensene i serien.  Shannon Sturges spilte rollen som Reese, Robyn Lively som Lane og Jamie Luner som Peyton. 

Serien gikk på TV 2 fra 1996.

## Handlingen
Serien er lagt til sørstatsbyen Savannah i Georgia og omhandler tre venninner: den rike Reese, den vakre Lane og den utspekulerte Peyton. Lane McKenzie har forlatt Savannah etter ferdig utdannelse for å bli suksessfull journalist i New York. Hun vender tilbake til bryllupet til den gode barndomsvenninnen, Reese Burton, som gifter seg med Travis Peterson. Etter at hun finner ut at hennes leilighet i New York har blitt ranet prøver Lane prøver å finne en arv – bare for å finne ut at Travis har stjålet alt. Reese finner ut at Travis har hatt en affære med ei jente han kaller "Bunny" og blir sjokkert av å finne ut at den andre hemmelige jenta er Peyton, at hun er datter av Burton-familiens stuepike og Reeses såkalte venninne. Men Peyton vil slå kloa i Reeses formue og er villig til å gifte seg for å få pengene.

Travis blir snart funnet død, og den første sesongen handler om mordmysteriet og den kommende rettssaken. Det er også en stor spenning rundt identiteten til Peytons far (som viser seg å være Reeses far, Edward, slik at Peyton and Reese er søstre).

## Rolleliste

### Andre roller

## Referanser


## Eksterne lenker
*
Presskanne

En **presskanne** er et enkelt redskap til kaffebrygging. Den består som regel av en sylinderformet beholder (kanne) av glass eller gjennomsiktig plast, utstyrt med lokk og stempel av metall eller plast i beholderens åpning. Stempelet er tilpasset beholderens omkrets. Under stempelet er det en finmasket metallduk som har tilsvarende funksjon som et kaffefilter av papir.

Presskannekaffe lages ved å helle kokende vann i beholderen over malte kaffebønner og la det brygges et visst antall minutter, for deretter å presse stempelet sakte nedover for å føre kaffegruten mot bunnen av kannen samtidig som alt vannet passerer oppover. Når stempelet er presset til bunns, vil den drikkbare kaffen befinne seg over stempelet. 

I tillegg til presskannemalt kaffe, som er tilpasset formålet ved at kaffebønnene er malt noe grovere enn filtermalt for å kunne fanges opp av metallduken, er det også mulig å bruke filtermalt eller kokmalt kaffe, med varierende bryggetid.

Etter bruk er kaffegruten det eneste avfallet. Kannen rengjøres ved å skylle eller vaske den.

## Se også
* Kaffetrakter

## Referanser
Bojan Djordjic

**Bojan Djordjic** (serbisk kyrillisk: Бојан Ђорђић, *Bojan Đorđić*; født 6. februar 1982 i Beograd) er en svensk tidligere fotballspiller av serbisk opphav som sist spilte for den engelske klubben Blackpool. Djordjic har tidligere spilt for Brommapojkarna, Manchester United, Sheffield Wednesday, AGF, Røde stjerne, Rangers, Plymouth Argyle og AIK.

## Karriere
Djordjic begynte sin karriere hos Brommapojkarna før han dro til Manchester United som ungdomsspiller i 1999. Han fikk problemer med å etablere seg på United, og fikk kun to kamper. Som et resultat av det ble han lånt ut til Sheffield Wednesday, AGF, Røde Stjerne og Rangers i perioden fra 2001 til 2005.

På slutten av 2005–sesongen på lån hos Rangers ble Djordjic frigitt fra kontrakten og dro videre til Plymouth Argyle. Etter én sesong ble han for øvrig satt på overgangslisten og ned på andrelaget av Plymouths manager Ian Holloway på grunnlag av at hans tidvis rolige holdninger både under treninger og kamper. Han ble til tross for dette lovet å bli tatt inn på førstelaget igjen hvis han fikk orden på holdning sin, noe han også gjorde da han skåret i sin combackkamp på førstelaget og siden ble tatt av overgangslisten igjen.

Den 17. oktober 2007 ble Djordjic og Plymouth enige om å avbryte kontrakten på grunnlag av hans mangel på førstelagskamper. Om lag én måned senere ble det klart at Djordjic hadde skrevet under på en toårskontrakt med den svenske klubben AIK.

Etter endt kontraktstid hos AIK ble Djordjic snappet opp av Blackpool på free transfer. Etter dette spilte han for flere mindre klubber i Europa og India.

## Meritter
;AIK
* Allsvenskan 2009
* Svenska Cupen 2009
* Supercupen 2009
;Manchester United
* Premier League 1999/2000, 2000/2001
* FA Cup 1999
* UEFA Champions League 1999
* Interkontinentalcup 1999
;Røde stjerne Beograd
* Superliga 2003/2004
* Serbia og Montenegro Cup 2004
;Rangers
* Scottish Premier League 2004/2005
* Scottish League Cup 2004/2005

## Eksterne lenker
* 
* Spillerprofilen til Bojan Djordjic på AIKFotboll.se
Liste over Færøyenes riksombudsmenn

**Riksombudsmannen på [[Færøyene]]** (færøysk: *Ríkisumboðið í Føroyum*, dansk: *Rigsombudsmanden på Færøerne*) er Danmarks statlige representant på Færøyene, som har indre selvstyre. Vervet som riksombudsmann overtok for den tidligere amtmannen, som var den høyeste myndighetspersonen på Færøyene inntil øyriket fikk indre selvstyre i 1948. Den siste amtmannen, Cai A. Vagn-Hansen, ble den første riksombudsmannen.

## Riksombudsmenn

## Se også
*Liste over Færøyenes amtmenn

## Referanser
Engenes

**Engenes** er en bygd i Ibestad kommune i Troms. Stedet har ca. 50 innbyggere.

I bygda ligger Andørja kirke, som stod ferdig i 1914.

Engenes har lang historie med fiskeri og ble etablert som statlig fiskerihavn i 1930-årene. Engenes er i 2024 havn for både små og større fiskefartøy, blant annet kystnot og trål.Siden januar 2023 har det vært fiskemottak i havna på Engenes. Fiskemottaket drives av firmaet Gunnar Klo As.

I 2012 ble arbeidet med å få til en utbygging av Engenes fiskerihavn påstartet. Utbyggingen av Engenes fiskerihavn ble endelig godkjent i Ibestad kommunestyre 29. juni 2022. Totale kostnader for prosjektet er beregnet til 130 millioner kroner. Av dette dekker staten 95 millioner kroner i en forskutteringssak vedtatt av Stortinget.

Entreprenør Oscar Sundquist AS fra Kirkenes fikk tildelt oppdraget med utbyggingen av Engenes fiskerihavn etter anbudskonkurranse. Utbyggingen er påstartet høsten 2022 og forventes ferdigstilt i løpet av våren 2024..

I nyere tid er Engenes kjent for oppdrett av laks som matfisk. Selskapet Kleiva Fiskefarm har siden 1986 drevet oppdrettsvirksomhet, og gir arbeid til mange av kommunens innbyggere.

Som følge av sjømatnæringens tilhørighet er et også oppstått en næring for servicebåter og brønnbåter.

Det er ikke skole i Engenes, men i nabobygden Åndervåg ligger det en egen montessoriskole som er en barne- og ungdomsskole. Det finnes også egen matbutikk på Engenes. Her kan en også kjøpe drivstoff.

Fram til og med 2018 fant det årlige sportsarrangementet «Tour de Andørja» sted på Engenes den andre helgen i juli. Arrangementet strakk seg over flere dager, med kombinert terrengløp, sykkelløp og fjelltur/-løp (såkalt «triple challenge»).

## Referanser
David Fox (fotballspiller)

**David Lee Fox** (født 13. desember 1983 i Stoke-on-Trent) er en engelsk fotballspiller som fra 30. juni 2019 er klubbløs. 

Hans posisjon på banen er på midtbanen. Fox har tidligere blant annet spilt for Manchester United, Royal Antwerp, Shrewsbury, Blackpool og Norwich. Davids far Peter Fox er kjent som tidligere målvakt for blant andre Stoke City, og er nå keepertrener for Davids tidligere klubb Blackpool.

## Referanser


## Eksterne lenker
* 
* Spillerprofilen til David Fox på BlackpoolFC.co.uk
* Spillerprofilen til David Fox på PlayerHistory.com
Compton’s Most Wanted

**Compton's Most Wanted** var en amerikansk gangsta rap-gruppe fra Los Angeles i USA. Gruppa regnes som en av pionéerene innenfor West Coast Hip Hop. Gruppas frontfigur var MC Eiht.

## Diskografi
*1990: *[[It's a Compton Thang]]*
*1991: *[[Straight Checkn 'Em]]*
*1992: *[[Music to Driveby]]*
*2000: *[[Represent (Compton's Most Wanted album)|Represent]]*
*2006: *[[Music to Gang Bang]]*

## Referanser


## Eksterne lenker
* 
*
Arti Hilpus

**Arti Hilpus** (født 31. oktober 1972) er estisk diplomat og Estlands ambassadør til Latvia. Han har tidligere vært ambassadør til Republikken Makedonia, Bosnia-Hercegovina, Montenegro og Serbia. I perioden januar 2009 til juli 2012 var han Estlands ambassadør til Norge og Island.

Arti Hilpus ble født i Elva i Estland 1972. Han studerte historie ved Universitetet i Tartu i årene 1990–1995. I 1998&mdash;1999 tok han et kurs ved Geneva Centre for Security Policy i Genève i Sveits.

Hilpus har tjenestegjort i den estiske statsadministrasjonen fra 1995, først som rådgiver ved National Security Coordinator's Office, så fra 1996 – 1998 direktør for personell i utenriksdepartementet. Fra 1999 til 2001 var han direktør for avdelingen for felles utenriks og sikkerhetspolitikk for EU i utenriksdepartementet. Fra 2001 til 2004 var han førstesekretær ved Estlands ambassade i Berlin. I 2005 &ndash;2006 var han igjen direktør for avdelingen for felles utenriks og sikkerhetspolitikk for EU i utenriksdepartementet og fra 2006 til 2009 ledet han avdeling for sikkerhetspolitikk i estisk UD.

## Referanser
Per von Hirsch

**Per Einarsen von Hirsch** (1902–1987) var en norsk jurist, offiser og NS-politiker.

Han var NS-fylkesmann i Nordland i perioden fra  juli 1941 til oktober 1942. Deretter ble han  ekspedisjonssjef i Finansdepartementets sentralavdeling der han var en nær medarbeider av Quislings finansminister Frederik Prytz (1878–1945). Etter at Prytz døde tidlig i 1945 ble Hirsch finansminister i Vidkun Quislings andre regjering frem til frigjøringen. Mens han var finansminister fremsatte han krav om at Gunnar Jahn (1883–1971) som var direktør i Statistisk sentralbyrå, skulle avskjediges. I landssvikoppgjøret etter krigen ble han dømt til 20 års tvangsarbeid. Han ble løslatt i 1952.  

Han var sønn av tannlege Einar von Hirsch (1872–1938) og Elise Jacobine Kjos-Hansen (1872–1957). Hans bror Trygve Hirsch (1912–1992) var også jurist.

## Se også
* Slekten Hirsch

## Referanser


## Eksterne lenker
*
The Long Now

***The Long Now*** er debutalbumet til det australske bandet Children Collide.

Albumet ble produsert av David Sardy og ble lansert på Universal i Australia 11. oktober 2008. Sangen «Brave Robot» er tilgjengelig for gratis nedlasting fra Universal Music Australia.

Albumet nådde 74.-plass på den australske albumlista.

## Sporliste
# «Across the Earth» 3:56
# «Social Currency»  3:53
# «Farewell Rocketship» 3:45
# «Skeleton Dance» 3:31
# «Seasons Changing» 3:07
# «Marie Marie Pt 2» 4:11
# «Chosen Armies» 4:26
# «Cannibal»  3:37
# «We Live in Fear»  2:49
# «Economy»  2:01
# «Brave Robot» 3:45
# «Devil's Child»  3:27

## Eksterne lenker
* Anmeldelse på Groove.no